باکو-تیفلیس-قارس تیمیر یولی پروژه ‌سی نهائی بولدی.
ایلک رسمي سفر تورکيه جمهور رئیسی رجب طیب ایردوغان، آذربایجان جمهور رئیسی الهام علی یف قزاقستان جمهور رئیسی نور سلطان نظر بایف و گرجستان باش وزیری جورجی کویریکشویلی اشتراکیده عملگه آشیریله ‌دی.
دولت رهبرلری ریلده الات بندریدن باکوگه ایلک سفرینی عملگه آشیره ‌دیلر.
جمله 838 کیلو متر مصافه‌گه ایگه‌ بولگن تیمیر یولی نینگ 76 کیلو متری تورکيه ‌دن، 259 کیلومتری گرجستان‌دن و 503 کیلومتری ایسه آذربایجاندن اوتگن.
ایلک باسقیچده ییل لیق 1 ملیون یولاوچی بیلن 6 یریم ملیون تُن‌ یوک تشیش حجمیگه ایگه‌ بولگن ترماق آرقه ‌لی، کیلگوسیده 3 یریم ملیون یولاوچی و 35 ملیون تُن‌ یوک تشیش مقصد قیلینماقده.
باکو-تیفلیس-قارس تیمیر یولی آرقه‌ لی چیندن اروپاگه 15 کونده‌ باریش ممکن.
